EkBass/fiwiki-20250220-pages-articles huggingface dataset:
Afántou

Afántou () on Kreikan kaupunki sekä samanniminen Ródoksen kunnan kunnallisyksikkö (Δημοτική Ενότητα Αφάντου, Dimotikí Enótita Afántou) ja entinen itsenäinen kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Koko kunnallisyksikön väkiluku on 6 911 ja varsinaisen Afántoun kaupungin väkiluku 6 072 (vuonna 2011). Afántoun kaupunki sijaitsee Ródoksen itärannikolla viisi kilometriä Falirákista. Afántou oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ródoksen kuntaan yhdessä Archángeloksen, Attávyroksen, Ialysóksen, Kallithéan, Kámeiroksen, Líndoksen, Nótia Ródoksen ja Petaloúdesin kanssa. Afántoussa kasvaa hedelmiä ja oliivipuita, ja se tunnetaan myös matoistaan. Afántoussa on muun muassa kolme kilometriä pitkä hiekkaranta ja golfkenttä.Afandou Rhodes Guide == Kunnallisyksikön osat == Afántoun kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Afántou Afántou 6 072 Kolýmpia 257 Archípoli Archípoli 582 Yhteensä: 6 911 == Lähteet == == Aiheesta muualla == * Δημοτική Ενότητα Αφάντου. Δήμος Ρόδου. Afántoun kunnallisyksikön verkkosivu. Luokka:Etelä-Egean saarten entiset kunnat Luokka:Etelä-Egean saarten kaupungit Luokka:Ródos
Archángelos (Ródos)

Archángelos () on Kreikan kaupunki sekä samanniminen Ródoksen kunnan kunnallisyksikkö (Δημοτική Ενότητα Αρχαγγέλου, Dimotikí Enótita Archangélou) ja entinen itsenäinen kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Koko kunnallisyksikön väkiluku on 7 615 ja varsinaisen Archángeloksen kaupungin väkiluku 5 384 (vuonna 2011). Archángelos sijaitsee Ródoksen itärannikolla noin 30 kilometriä saaren pääkaupungista Ródoksesta etelään. Archángelos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Ródoksen kuntaan yhdessä Afántoun, Attávyroksen, Ialysóksen, Kallithéan, Kámeiroksen, Líndoksen, Nótia Ródoksen ja Petaloúdesin kanssa. Archángeloksen kaupungissa on arkkienkeli Mikaelille pyhitetty kirkko vuodelta 1845. Muita alueen nähtävyyksiä ovat Tsampíkan luostari, Koúmeloksen tippukiviluola ja Stegnán uimaranta.Archangelos Rhodes Greece Rhodes Island UK == Kunnallisyksikön osat == Archángeloksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Archángelos Archángelos 5 384 Tsampíkan luostari (Monastíri i Tsampíka) 35 Stegná 57 Malónas Charáki 153 Malónas 982 Másari Másari 1 004 Yhteensä: 7 615 == Lähteet == == Aiheesta muualla == * Δημοτική Ενότητα Αρχαγγέλου. Δήμος Ρόδου. Archángeloksen kunnallisyksikön verkkosivu. Luokka:Etelä-Egean saarten entiset kunnat Luokka:Etelä-Egean saarten kaupungit Luokka:Ródos
Poliisihallinnon Päälliköt ja Asiantuntijat

Poliisihallinnon Päälliköt ja Asiantuntijat ry (PolPa) on ylempää poliisipäällystöä ja poliisihallinnon johtavia viranhaltijoita muun muassa virkaehtosopimusneuvotteluissa edustava yhdistys. Yhdistys on perustettu Turussa vuonna 2009. Aloitteentekijöinä toimivat Suomen Nimismiesyhdistys ja Poliisilakimiehet, jotka tällä tavoin yhdistivät edunvalvontatoimintansa. Yhdistys on kuitenkin avoin kaikille poliisin palveluksessa oleville, korkeakoulututkinnon suorittaneille. Yhdistyksen jäsenmäärä oli vuoden 2010 alussa noin 150. Yhdistyksen puheenjohtaja on apulaispoliisipäällikö Antero Rytkölä sekä varapuheenjohtajina poliisiylitarkastaja Esko Ruokonen ja apulaispoliisipäällikkö Harri Kangas. Luokka:Suomalaiset järjestöt
Suomen Nimismiesyhdistys

Suomen Nimismiesyhdistys on perustettu vuonna 1921 Tampereella. Yhdistykseen kuuluu poliisipäälliköitä, apulaispoliisipäälliköitä, vouteja ja syyttäjiä. Sen jäsenmäärä on noin 70 (vuonna 2022). Yhdistys on nykyisin perinneyhdistys.Diana Törnroos, Suomen Nimismiesyhdistys edunvalvojasta perinteen vaalijaksi, Juristiuutiset 14.12.2022, viitattu 5.10.2023 Nimismiesyhditys on Suomen Lakimiesliiton ja Poliisi-, ulosotto-, syyttäjä- ja maistraattilakimiesten edunvalvontajärjestön jäsenyhdistys. Yhdistyksen nykyinen puheenjohtaja on Vesa Nyrhinen (2022). Varapuheenjohtajina ovat kihlakunnansyyttäjä Heikki Lehto ja kihlakunnanvouti Markku Hiltunen. Yhdistyksen sihteeri on apulaispoliisipäällikkö Jukka Mäkilähde ja rahastonhoitaja henkikirjoittaja Seppo Puheloinen. Nimismiesyhdistyksen aikaisempia puheenjohtajia ovat olleet muun muassa poliisiylijohtaja Mikko Paatero, poliisijohtaja Pentti Saira, poliisiylitarkastaja Tapani Tiilikainen ja kihlakunnanvouti Antero Tuomi. ==Lähteet== == Aiheesta muualla == * Yhdistyksen tiedot Kauppalehti.fi-sivulla Luokka:Suomalaiset ammattiliitot Luokka:Yhdistykset
Kuivasjärven Aura

Kuivasjärven Aura ry on vuonna 1949 perustettu oululainen urheiluseura. Seura oli alkujaan kyläseura, mutta laajeni myöhemmin koko kaupungin seuraksi. Seuran lajeina ovat yleisurheilu ja hiihto, aiemmin myös suunnistus, naisvoimistelu, jalkapallo ja lentopallo. Yleisurheilussa seura oli seuraluokittelun kymmenes vuonna 2006, jolloin sillä oli lisenssejä yhdeksänneksi eniten yhdessä HKV:n kanssa (299).http://www.kuivasjarvenaura.fi/seura/ Vuonna 2017 lisenssejä oli 639. Kuivasjärven Aura on Oulun suurin yleisurheiluseura, joka keskittyy lasten ja nuorten liikuttamiseen. Seura kuuluu nuorissa Suomen 10 parhaan seuran joukkoon ja aikuisissa 30 parhaan joukkoon. ==Lähteet== Luokka:Kuivasjärvi Luokka:Suomalaiset yleisurheiluseurat Luokka:Suomalaiset hiihtoseurat Luokka:Oululaiset urheiluseurat Luokka:Vuonna 1949 perustetut urheiluseurat Luokka:Suomen Työväen Urheiluliiton jäsenseurat
St John’s College (Cambridge)

St John’s College on yksi englantilaisen Cambridgen yliopiston 31 collegesta. Sen perusti vuonna 1511 Lady Margaret Beaufort, kuningas Henrik VII:n äiti, joka oli kuollut jo 1509, mutta aloittanut perustamiseen johtaneen prosessin ennen kuolemaansa. Collegen nimi juontuu evankelista Johanneksen mukaan nimetystä sairaalasta Hospital of St John the Evangelistista, joka oli sijainnut collegen paikalla 1200-luvulta alkaen. upright=1.0|thumb|The Bridge of Sighs, St John’s College, Cambridge. ==Rakennukset== St John’s Collegen pääsisäänkäynti valmistui 1516. Sen yläpuolelle on kaiverrettu Lady Margaret Beaufortin vaakuna, jonka molemmin puolin on kuvattuna myyttinen eläinhahmo (), jolla on norsun häntä, antiloopin vartalo ja vuohen pää. Sarviaan tämä eläin pystyy tarinan mukaan kääntämään haluamaansa suuntaan. Portin yläpuolella on evankelista Johannesta esittävä patsas, jonka juurelle kuvattu kotka on evankelista Johanneksen tunnuseläin. Ensimmäinen piha on collegen vanhinta osaa ja se valmistui 1511–1520. Vanhan sairaalan kappelin perustukset ovat näkyvissä nurmikolla. Uuden kappelin suunnitteli Sir George Gilbert Scott ja se rakennettiin 1868. Uuden kappelin on katsottu vääristäneen ensimmäisen pihan mittasuhteet. Mittasuhteiltaan harmonisena pidetyn, tiilirakennusten ympäröimän Toisen pihan suunnittelivat Ralph Symons Westminsteristä ja Gilbert Wigg Cambridgestä. Piha rakennettiin 1589–1599. Kolmannen pihan pohjoispuolen muodostaa 1624 rakennettu vanha kirjasto. Länsi- ja eteläpuoli valmistuivat vasta 1669–1672 collegen toivuttua Englannin sisällissodasta; college edusti siinä rojalismia muuten parlamentaristisessa kaupungissa. Kolmannen pihan pohjoispuolella virtaa Cam-joki, jonka ylittävät kaksi siltaa, jotka tunnetaan nimillä Kitchen Bridge ja The Bridge of Sighs. Joen toisella puolella on uusgoottilaista tyylisuuntaa edustava Uusi piha, joka valmistui 1831. Sen ovat suunnitelleet Thomas Rickman ja Henry Hutchinson. Uuden pihan yhdistää collegen vanhoihin osiin The Bridge of Sighs (), jolla ei ole venetsialaisen samannimisen sillan kanssa juuri muuta yhteistä kuin se, että molemmat ovat katettuja siltoja. Uuden pihan keskellä oleva torni tunnetaan myös hääkakkuna (). Joen länsipuolella sijaitsee The School of Pythagoras, joka on Cambridgen vanhin edelleen aktiivisessa käytössä oleva yliopistorakennus. ==Kuuluisia alumneja== * Douglas Adams, kirjailijaDouglas Adams Prize St John’s College, Cambridge. * Chris Brasher, estejuoksija * Paul Dirac, teoreettinen fyysikko * William Wilberforce, poliitikko ja yhteiskunnallinen uudistaja * William Wordsworth, runoilija == Lähteet == ==Aiheesta muualla== Luokka:Cambridgen yliopiston colleget
St John’s College

St John’s College voi viitata ainakin seuraaviin oppilaitoksiin: * St John’s College, Cambridgen yliopiston college Englannissa * St John’s College, Oxfordin yliopiston college Englannissa * St John’s College, yhdysvaltalainen yliopisto, jolla on kampukset Annapoliksessa ja Santa Fessä.
I Love You Phillip Morris

I Love You Phillip Morris on yhdysvaltalainen tosipohjainen draamakomedia vuodelta 2009. Elokuva perustuu huijarin ja moninkertaisen vankikarkurin Steven Jay Russellin (Jim Carrey) elämään. Vankeudessa Russell rakastuu sellitoveriinsa Phillip Morrisiin (Ewan McGregor). Morrisin vapauduttua vankilasta Russell pakenee neljä kertaa voidakseen olla yhdessä ihastuksensa kohteen kanssa. == Rooleissa == == Aiheesta muualla == * Viralliset kotisivut Luokka:Yhdysvaltalaiset draamakomediaelokuvat Luokka:Vankilaelokuvat Luokka:Tositapahtumiin perustuvat elokuvat Luokka:Vuoden 2009 yhdysvaltalaiset elokuvat Luokka:Elokuvat seksuaali- ja sukupuolivähemmistöistä
Avio-onnea Morganeiden tapaan

Avio-onnea Morganeiden tapaan on Marc Lawrencen ohjaama romanttinen komedia vuodelta 2009. Elokuva kertoo menestyvästä manhattanilaisesta pariskunnasta (Hugh Grant ja Sarah Jessica Parker), joiden avio-onni julkisivun takana rakoilee. Yllättäen he joutuvat murhan silminnäkijöiksi ja FBI toimittaa heidät todistajina turvaan Wyomingiin. Maalaismiljöössä myös parin romanttinen liekki alkaa voimistua uudestaan. == Lähteet == ==Aiheesta muualla== * Luokka:Vuoden 2009 yhdysvaltalaiset elokuvat Luokka:Yhdysvaltalaiset romanttiset komediat
Invictus – voittamaton

Invictus – voittamaton on Clint Eastwoodin ohjaama Nelson Mandela -aiheinen draamaelokuva vuodelta 2009. Sen tapahtumat sijoittuvat Etelä-Afrikassa vuonna 1995 pelatun Rugby World Cup -turnauksen ympärille. Presidentti Mandelaa esittää Morgan Freeman ja Matt Damon François Pienaaria, Etelä-Afrikan rugbymaajoukkueen kapteenia. Elokuva sai Oscar-ehdokkuudet parhaasta miespääosasta (Freeman) sekä parhaasta miessivuosasta (Damon). == Näyttelijät == Lähde: == Lähteet == == Aiheesta muualla == * * * * Luokka:Yhdysvaltalaiset draamaelokuvat Luokka:Tositapahtumiin perustuvat elokuvat Luokka:Vuoden 2009 yhdysvaltalaiset elokuvat Luokka:Clint Eastwoodin ohjaamat elokuvat
Pimeyden ytimessä (elokuva)

Pimeyden ytimessä (Edge of Darkness) on Martin Campbellin elokuvaohjaus, joka perustuu löyhästi hänen itsensä ohjaamaan, BBC:n tuottamaan samannimiseen televisiosarjaan. Pääosaa esittää Mel Gibson ja elokuva oli hänen paluunsa elokuviin pitkän tauon jälkeen. == Rooleissa == == Arvioita == Nyt-liitteen kolme kriitikkoa antoivat elokuvalle pistekeskiarvon 1,8. == Lähteet == == Aiheesta muualla == * Virallinen sivusto * * * Luokka:Vuoden 2010 yhdysvaltalaiset elokuvat Luokka:Yhdysvaltalaiset rikoselokuvat Luokka:Martin Campbellin ohjaamat elokuvat Luokka:Televisiosarjoihin perustuvat elokuvat Luokka:Warner Brosin elokuvat
Mikael Forsell

Mikael Forsell (s. 13. toukokuuta 1965) on ruotsalainen jääpalloilija, pelipaikaltaan maalivahti. Hän edusti urallaan Ruotsin maajoukkuetta sekä seuratasolla Lesjöfors IF:ää, Villa Lidköpingiä ja IF Bolticia. Vuonna 1995 hänet valittiin vuoden miespelaajaksi Ruotsissa. == Lähteet == Luokka:Ruotsalaiset jääpalloilijat Luokka:Vuonna 1965 syntyneet Luokka:Elävät henkilöt
Up in the Air

Up in the Air on vuonna 2009 valmistunut Jason Reitmanin ohjaama draamakomedia. Se perustuu Walter Kirnin samannimiseen romaaniin vuodelta 2001. Se kertoo yrityssaneeraajasta, jonka liikkuvainen elämä menee sekaisin juuri, kun hän on saavuttamaisillaan lentoyhtiön kymmenen miljoonan kanta- asiakasmailin rajan. Elokuvan pääosissa ovat George Clooney, Vera Farmiga ja Anna Kendrick. Elokuva sai ensi-iltansa Telluriden elokuvajuhlilla 5. syyskuuta 2009. Suomessa ensi-ilta oli 29. tammikuuta 2010. Elokuva sai kuusi Oscar-ehdokkuutta kategorioissa paras elokuva, ohjaus, sovitettu käsikirjoitus, miespääosa (Clooney) ja naissivuosa (Farmiga ja Kendrick). Elokuva palkittiin parhaan käsikirjoituksen Baftalla ja Golden Globella. == Näyttelijät == == Vastaanotto == Rotten Tomatoes -sivuston mukaan 265 arvostelun perusteella laskettuna kriitikoiden arvosteluista 91 prosenttia oli positiivisia. === Palkinnot ja ehdokkuudet === Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Kenelle Tulos Oscar-gaala 2010 Elokuva Daniel Dubiecki, Ivan Reitman ja Jason Reitman Oscar-gaala 2010 Ohjaus Jason Reitman Oscar- gaala 2010 Sovitettu käsikirjoitus Jason Reitman ja Sheldon Turner Oscar-gaala 2010 Miespääosa George Clooney Oscar-gaala 2010 Naissivuosa Vera Farmiga Oscar-gaala 2010 Naissivuosa Anna Kendrick Bafta-palkinto Elokuva Daniel Dubiecki, Ivan Reitman ja Jason Reitman Bafta-palkinto Sovitettu käsikirjoitus Jason Reitman ja Sheldon Turner Bafta-palkinto Miespääosa George Clooney Bafta-palkinto Naissivuosa Vera Farmiga Bafta-palkinto Naissivuosa Anna Kendrick Bafta-palkinto Leikkaus Dana E. Glauberman Golden Globe 2010 Draamaelokuva Daniel Dubiecki, Ivan Reitman ja Jason Reitman Golden Globe 2010 Ohjaus Jason Reitman Golden Globe 2010 Käsikirjoitus Jason Reitman ja Sheldon Turner Golden Globe 2010 Miespääosa draamaelokuvassa George Clooney Golden Globe 2010 Naissivuosa Vera Farmiga Golden Globe 2010 Naissivuosa Anna Kendrick Screen Actors Guild Awards 2010 Miespääosa George Clooney Screen Actors Guild Awards 2010 Naissivuosa Vera Farmiga Screen Actors Guild Awards 2010 Naissivuosa Anna Kendrick == Lähteet == == Aiheesta muualla == * Virallinen sivusto * * * * Luokka:Vuoden 2009 yhdysvaltalaiset elokuvat Luokka:Jason Reitmanin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Paramount Picturesin elokuvat Luokka:Golden Globe -palkitut elokuvat Luokka:BAFTA Film Award -palkitut elokuvat Luokka:Yhdysvaltalaiset draamakomediaelokuvat Luokka:Elokuvat ilmailusta Luokka:Elokuvat liike-elämästä
Petaloúdes

Petaloúdes (; virallisesti Δημοτική Ενότητα Πεταλούδων, Dimotikí Enótita Petaloúdon) on yksi Ródoksen kunnan kunnallisyksiköistä ja entinen itsenäinen Kreikan kunta. Se sijaitsee Ródoksen saarella, Ródoksen alueyksikössä Etelä- Egean saarten alueella. Kunnallisyksikön väkiluku on 14 962 (vuonna 2011). Petaloúdes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ródoksen kuntaan yhdessä Afántoun, Archángeloksen, Attávyroksen, Ialysóksen, Kallithéan, Kámeiroksen, Líndoksen ja Nótia Ródoksen kanssa. Kunnallisyksikön suurin taajama on Kremastí. Petaloúdesin laakso tunnetaan perhosistaan, ja myös koko kunnallisyksikön nimi kuuluu suomeksi "Perhoset". == Kunnallisyksikön osat == Petaloúdesin kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Damatría Damatría 633 Káto Kalamónas 8 Kremastí Aeroliménas 33 Kremastí 5 363 Maritsá Maritsá 1 808 Paradeísi Paradeísi 2 632 Vagiés 35 Pastída Pastída 3 641 Theológos Epáno Kalamónas 189 Theológos 620 Yhteensä: 14 962 == Kuvia == 240px|Petaloúdesin perhosia. == Lähteet == == Aiheesta muualla == * Δημοτική Ενότητα Πεταλούδων. Δήμος Ρόδου. Petaloúdesin kunnallisyksikön verkkosivu. Luokka:Etelä-Egean saarten entiset kunnat Luokka:Ródos
Iñaki

Iñaki on miehen etunimi. Sitä käytetään Ignatiuksen baskinkielisenä muotona.Behind the Name: Meaning, Origin and History of the Name Iñaki == Tunnettuja Iñaki-nimisiä == * Iñaki Anasagasti, poliitikko * Iñaki Astiz, jalkapalloilija * Iñaki Azkuna, poliitikko * Iñaki Bea, jalkapalloilija * Iñaki Bonillas, taiteilija * Iñaki de Juana Chaos, terroristi * Iñaki Descarga, jalkapalloilija * Iñaki Egaña, muusikko * Iñaki Gabilondo, journalisti * Iñaki Gastón, pyöräilijä * Iñaki Goitia, jalkapalloilija * Iñaki Isasi, pyöräilijä * Iñaki Lafuente, jalkapalloilija * Iñaki Mallona Txertudi, piispa * Iñaki Muñoz, jalkapalloilija * Iñaki Ochoa de Olza, vuorikiipeilijä * Iñaki Plaza, muusikko * Iñaki Sáez, jalkapalloilija * Iñaki Urdangarín, käsipalloilija ja Palma de Mallorcan herttua * Iñaki Williams, jalkapalloilija == Lähteet == Luokka:Etunimet
Trinity Hall

Trinity Hall on yksi Cambridgen yliopiston 31 collegesta. Sen perusti Norwichin piispa William Bateman vuonna 1350. Myöhemmin keskiaikainen tapa nimetä collegeja halleiksi väistyi (esim. Pembroke Hall nimettiin Pembroke Collegeksi). Trinity Hallin viereen oli kuitenkin melkein kaksisataa vuotta Trinity Hallin jälkeen perustettu kuningas Henrik VIII:n rakennuttamana suurempi Trinity College, joten Trinity Hall ei enää voinut tehdä nimenmuutosta, ja vanha nimi jäi voimaan. Trinity Hallilla on alusta lähtien ollut vahva traditio oikeustieteen opetuksessa. Collegen itsensä mukaan traditio juontaa seudulla vuonna 1349 raivonneeseen mustaan surmaan, jonka seurauksena mm. lainoppineita ja papistoa oli kuollut niin paljon, että college perustettiin paikkaamaan näillä aloilla tuolloin vallinnutta vajausta. ==Kuuluisia alumneja== * Hans Blix, ruotsalainen diplomaatti ja poliitikko * Stephen Hawking, fyysikko * Geoffrey Howe, brittiläinen konservatiivipoliitikko * Marshall McLuhan, kanadalainen kulttuurifilosofi * Rachel Weisz, englantilainen näyttelijä ==Lähteet== ==Aiheesta muualla== Luokka:Cambridgen yliopiston colleget
Breaking the Habit

Breaking the Habit on kappale Linkin Parkilta. Se on kuudes ja viimeinen single yhtyeen toiselta, vuonna 2003 julkaistulta studioalbumilta, Meteoralta. Single julkaistiin 14. kesäkuuta 2004. Breaking the Habit -kappaleesta on tehty myös musiikkivideo, jonka on ohjannut Linkin Park -yhtyeen Joe Hahn. Kappaleen on kirjoittanut yhtyeen laulaja Chester Bennington, mutta alkuperäinen kirjoittaja oli yhtyeen jäsen Mike Shinoda. Kappale kertoo sulkeutuneiden kavereiden huumeriippuvuudesta. Mike Shinoda kertoi Kerrang!:lle, että kappaleesta piti alun perin tulla instrumentaalinen, yli kymmenminuuttinen kappale, mutta yhtye päätti muuttaa kappaletta yhteisestä päätöksestä. Osa tästä pidemmästä versiosta julkaistiin Underground 9.0 Fan Club -demolla nimellä Drawing. Vuoden 2004 MTV Video Music Awardseissa kappaleen musiikkivideo voitti "Katsojien suosikki" -kategorian. == Listasijoitukset == Yhdysvaltain Hot Modern Rock Tracks -listalla kappale otti kärkipaikan ja Billboard Hot 100 -listalla kappale oli parhaimmillaan sijalla 20. Alankomaiden singlelistalla kappale oli parhaimmillaan 19:s, Australiassa 23:s, Saksassa 25:s, Ranskassa 27:s, Uudessa-Seelannissa 27:s, ja Britanniassa 39:s. == Lähteet == Luokka:Linkin Parkin kappaleet Luokka:Vuoden 2003 kappaleet
HMS Vectis

HMS Vectis oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla. == Valmistus == Alus tilattiin Cowesista J. Samuel White and Companyltä, missä köli laskettiin 7. joulukuuta 1916. Alus laskettiin vesille 4. syyskuuta 1917 ja otettiin palvelukseen 5. joulukuuta. == Palvelus == Alus liitettiin keväällä 1919 muodostettuun uuteen 2. hävittäjälaivueen 3. hävittäjäviirikköön, jonka mukana se osallistui bolševikkien vastaisiin toimiin Itämerellä 1919-1920. Alus osallistui myös vuoden 1921 Itämeren purjehdukseen. Amiraliteetti päätti hankkia romutettavaksi myydyn RMS Majesticin koululaivaksi. Aluksen maksuna annettiin sekä rahaa että uppoumaltaan vastaava määrä romutettavia aluksia. Romutettavaksi joutui siten kuusi V- ja W-luokan alusta mukaan lukien Vectis.Preston, Anthony s. 56-57 ==Lähteet== * * * * ===Viitteet=== == Aiheesta muualla == *Itämeren purjehdus 1921 Luokka:Kuninkaallisen laivaston V- ja W-luokkien hävittäjät Luokka:Whiten valmistamat alukset
HMS Vega (D52)

HMS Vega (viirinumero D52, I52 ja L41) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa. == Valmistus == Alus tilattiin kesäkuussa 1916 vuosien 1916-1917 laivasto-ohjelman yhdeksännessä tilauksessa Sunderlandista William Doxford and Sonsilta, missä köli laskettiin 11. joulukuuta 1916. Alus laskettiin vesille 1. syyskuuta 1917 ja valmistui 12. joulukuuta.Naval- history.net - HMS Vega == Palvelus == Alus vaurioitui 1918. Vuonna 1921 Vega oli Atlantin laivaston 6. hävittäjälaivueessa ennen siirtoaan reserviin. Alus valittiin 1939 muutettavaksi ilmatorjuntakykyiseksi saattajaksi (WAIR) osana uudelleen varustautumisohjelmaa ja se siirrettiin toukokuussa muutostöitä varten Chathamin telakalle. Lokakuussa alus aloitti koeajot ja määrättiin suojaamaan Pohjanmeren saattueita. Alus liittyi marraskuussa Rosythiin sijoitettuihin saattajiin aloittaen joulukuussa itärannikon saattueiden suojaamisen, kunnes se siirrettiin toukokuussa Kanaalin alueelle. Alus osallistui Ostendin ja Zeebrüggen evakuointeihin. Se oli 26. toukokuuta johtoaluksena upotettaessa kaksi sulkulaivaa operaatio Lysterissä Zeebrüggen sataman suulle. Alus saattoi 10. kesäkuuta sulkualuksia, joilla oli tarkoitus tukkia Dieppen satama sekä osallistui Le Havressa olevien joukkojen evakuointiin. Se evakuoi 17. kesäkuuta joukkoja St. Nazairesta ja Biskajanlahden satamista operaatio Aerialissa. Heinäkuussa alus palasi suojaamaan Pohjanmeren saattueita, kunnes kesäkuussa 1945 se siirrettiin miehitysjoukkojen siirtoihin. Elokuussa alus määrättiin siirrettäväksi reserviin. Japanin antaudutta se poistettiin palveluksesta ja sijoitettiin reserviin ja edelleen poistolistalle. Alus myytiin 14. maaliskuuta 1947 BISCOlle, joka siirsi romuttamisen Clayton and Daviesille Dunston on Tyneen. Alus saapui 26. maaliskuuta hinattuna romuttamolle. ==Lähteet== * * * * * === Viitteet === Luokka:Kuninkaallisen laivaston V- ja W-luokkien hävittäjät Luokka:Yhdistyneen kuningaskunnan toisen maailmansodan hävittäjät Luokka:Doxfordin valmistamat alukset
HMS Velox (D34)

HMS Velox (viirinumero D34) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa. == Valmistus == Alus tilattiin kesäkuussa 1916 vuosien 1916-1917 laivasto-ohjelman 9. tilauksessa William Doxdord and Sonsilta Sunderlandista, missä köli laskettiin tammikuussa 1917. Alus laskettiin vesille saman vuoden lopulla 17. marraskuuta ja valmistui 1. huhtikuuta 1918 nopeana miinalaivana.Naval-history.net - HMS Velox == Palvelus == Ensimmäisen maailmansodan lopulla alus osallistui Ostendin ja Zeebruggen operaatioihin. Sodan päätyttyä alus jatkoi Atlantin laivaston 1. hävittäjälaivueessa, kunnes se siirrettiin 1930-luvulla reserviin. Alus palautettiin 1939 palvelukseen, jolloin se määrättiin Gibraltarille. Japanin antauduttua alus poistettiin palveluksesta ja se siirrettiin reserviin. Alus sijoitettiin 1946 poistolistalle ja se myytiin 18. helmikuuta 1947 BISCOlle. Alus saapui marraskuussa hinattuna Metal Industriesille romutettavaksi. ==Lähteet== * * * * * === Viitteet === Luokka:Kuninkaallisen laivaston V- ja W-luokkien hävittäjät Luokka:Yhdistyneen kuningaskunnan toisen maailmansodan hävittäjät Luokka:Doxfordin valmistamat alukset
HMS Venetia

HMS Venetia (viirinumero D53 ja I53) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa. == Valmistus == Alus tilattiin vuosien 1916-1917 laivasto- ohjelman 9. tilauksessa Fairfield Shipbuilding and Engineering Companyltä Govanista Skotlannista, missä köli laskettiin 2. helmikuuta 1917. Alus laskettiin vesille 29. lokakuuta ja valmistui 19. joulukuuta, jolloin sille oli tehty valmius toimia tarvittaessa nopeana miinalaivana.Naval-history.net - HMS Venetia == Palvelus == Ensimmäisen maailmansodan lopun alus oli Suuressa laivastossa, minkä jälkeen se liitettiin Kotilaivaston 2. hävittäjälaivueeseen. Alus oli vielä Välimeren laivastossa ennen siirtoaan reserviin. Syyskuussa 1939 alus palautettiin palvelukseen ja se määrättiin lokakuussa Atlantin saattueiden suojaksi. Alus liittyi 6. tammikuuta 1940 yhdessä HMS Winchelsean kanssa Gibraltarille matkaavaan saattueeseen OG31. Alukset erkanivat 8. tammikuuta saattueesta ja liittyivät kotimaahan matkaavaan saattueeseen HG13, mistä se erkani 10. tammikuuta saattueen saavuttua Liverpooliin. Alus liittyi 1. maaliskuuta yhdessä sluuppi HMS Leithin kanssa Gibraltarille matkaavaan saattueeseen OG20. Alukset erkanivat 2. maaliskuuta saattueesta ja liittyivät kotimaahan matkaavaan saattueeseen HG20, josta Venetia erkani seuraavana päivänä vapauttaakseen sluuppi HMS Aberdeenin saattueen HG23 suojaamisesta. Alus erkani 6. maaliskuuta saattueesta yhdessä Leithin kanssa. Venetia liittyi 7. huhtikuuta yhdessä HMS Wakefulin ja sluuppien HMS Enchantressin ja HMS Sandwichin kanssa kotimaahan matkaavan saattueen HG24 suojaksi. Alus siirrettiin toukokuussa Noren alaisuuteen, jolloin sen tehtävänä oli liittoutuneiden joukkojen tukeminen ja evakuointi Manner-Euroopassa. Se suojasi 12. toukokuuta yhdessä HMS Vivaciousin kanssa Alankomaiden kuningasperhettä Hoek van Hollandista kuljettanutta HMS Codringtonia (operaatio J). Venetia määrättiin 23. toukokuuta yhdessä HMS Wild Swanin ja HMS Venomousin kanssa evakuoimaan brittiläisiä joukkoja Boulognesta. Sataman suulla alus joutui saksalaisten miehittämien rannikkopattereiden tuleen, jolloin siihen osui seitsemän kranaattia. Osumat sytyttivät laivan perässä tulipalon. Se jouduttiin ajamaan maihin tulen sammuttamiseksi ja vaurioiden hallintaan saamiseksi. Alus kuitenkin saatiin uudelleen kellumaan. Wild Swan ja Venomous hiljensivät rannikkopatterit, minkä jälkeen ne avustivat vaurioituneen aluksen takaisin Doveriin. Venetia oli telakalla korjattavana kesäkuusta elokuun alkuun, jolloin se aloitti uudelleen saattueiden suojaamisen. Alus osui miinaan 19. lokakuuta Thamesin suistossa Knobin poijun lähistöllä, jolloin se upposi. ==Lähteet== * * * * * * ===Viitteet=== == Aiheesta muualla == *Itämeren purjehdus 1921 Luokka:Kuninkaallisen laivaston V- ja W-luokkien hävittäjät Luokka:Fairfieldin valmistamat alukset Luokka:Yhdistyneen kuningaskunnan toisen maailmansodan hävittäjät
HMS Venturous

HMS Venturous (viirinumero D87) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla. == Valmistus == Alus tilattiin 12. tammikuuta 1917 William Denny and Brothersilta Dumbartonista, missä köli laskettiin 9. lokakuuta 1916. Alus laskettiin vesille 21. syyskuuta 1917 ja valmistui 29. marraskuuta 1917 varustettuna nopeaksi miinalaivaksi.Friedman, Norman s. 312 == Palvelus == Alus myytiin 24. elokuuta 1936 romutettavaksi. ==Lähteet== * * * * * * === Viitteet === Luokka:Kuninkaallisen laivaston V- ja W-luokkien hävittäjät Luokka:Dennyn valmistamat alukset
HMS Verdun

HMS Verdun (viirinumero D93/L93) oli Britannian kuninkaallisen laivaston Amiraliteetin V-luokan hävittäjä, joka palveli ensimmäisen maailmansodan lopulla ja toisessa maailmansodassa. == Valmistus == Alus tilattiin osana vuosien 1916-1917 laivasto-ohjelman 9. tilausta Hawthorn Leslie and Companyltä Birkenheadistä, missä köli laskettiin 13. tammikuuta 1917. Alus laskettiin vesille 21. elokuuta ja valmistui vielä saman vuoden lopulla 3. marraskuuta.Naval-history.net - HMS Verdun == Palvelus == Euroopan sotatoimien päätyttyä alus siirrettiin reserviin. Japanin antauduttua alus sijoitettiin poistolistalle ja myytiin huhtikuussa 1946 Grantoniin romutettavaksi. ==Lähteet== * * * * * === Viitteet === Luokka:Kuninkaallisen laivaston V- ja W-luokkien hävittäjät Luokka:Hawthorn Leslien valmistamat alukset Luokka:Yhdistyneen kuningaskunnan toisen maailmansodan hävittäjät
HMS Versatile

HMS Versatile (viirinumerot F29 (lokakuu 1917), G10 (maaliskuu 1918-syyskuu 1919), D32 (1920-1940) ja I32 (1940-)) oli Britannian Kuninkaallisen laivaston vuonna 1917 vesille laskettu Amiraliteetin V-luokan hävittäjä, joka palveli ensimmäisen maailmansodan lopulla ja toisessa maailmansodassa. == Valmistus == Alus tilattiin osana vuosien 1916-1917 laivasto-ohjelman 9. tilausta Hawthorn Leslie and Companyltä Hebburnistä, missä köli laskettiin 31. tammikuuta 1917. Alus laskettiin vesille 31. lokakuuta ja se valmistui 11. helmikuuta 1918.Naval-history.net - HMS Versatile == Palvelus == Vuoden 1919 keväällä Atlantin laivastoon muodostettiin 1. hävittäjälaivue, johon myös Versatile liitettiin. Laivueen johtoaluksena oli HMS Wallace ja toisen viirikön johtoaluksena HMS Valorous. Vuonna 1921 laivueista muodostettiin uusia pienempiä laivueita, jolloin Versatile pysyi edelleen Wallacen johtamassa 1. laivueessa. Euroopan sotatoimien päätyttyä alus siirrettiin reserviin. Se sijoitettiin 1947 poistolistalle ja alus myytiin 1949 romutettavaksi BISCOlle. Alus saapui hinattuna Grantoniin romutettavaksi. ==Lähteet== * * * * * * === Viitteet === Luokka:Kuninkaallisen laivaston V- ja W-luokkien hävittäjät Luokka:Hawthorn Leslien valmistamat alukset Luokka:Yhdistyneen kuningaskunnan toisen maailmansodan hävittäjät
Myrkkypitohui

Myrkkypitohui (Pitohui dichrous) eli aiemmalta nimeltään lepattajaviheltäjä on Uudessa-Guineassa tavattava kuhankeittäjiin kuuluva varpuslintu. Lajilla on linnuille erikoinen ominaisuus; se ja muutamat sen lähisukulaiset ovat myrkyllisiä. == Koko ja ulkonäkö == Kooltaan myrkkypitohui on 15-20 cm. Myrkkypitohuin pää, siivet ja selkä ovat mustat ja muodostavat voimakkaan kontrastin punaoranssin selän ja vatsan kanssa. Sukupuolet muistuttavat toisiaan ulkonäöltään. == Myrkyllisyys == Myrkkypitohuin myrkyllisyys selvisi vuonna 1989, kun Uudessa-Guineassa ollut tutkija sai oireita käsiteltyään lintua. Myöhemmin selvisi, että lepattajaviheltäjän höyhenet, iho ja lihakset sisälsivät erittäin myrkyllistä alkaloidia, homobatrakotoksiinia. Etelä- Amerikassa elävät nuolimyrkkysammakot erittävät samaa yhdistettä. Lepattajaviheltäjän höyhenet sisältävät homobatrakotoksiinia jopa 20 μg. Eräät muutkin lähisukulaislajit, kuten parvipitohui (Pitohui kirhocephalus), isoviheltäjä (Pseudorectes ferrugineus) ja mustaisoviheltäjä (Melanorectes nigrescens) ovat myrkyllisiä, mutta myrkkypitoisuudet ovat myrkkypitohuita pienempiä. Lajien myrkyllisyyden syytä ei täysin vielä tunneta. Yhdeksi lähteeksi on arveltu ravintoa. Lepattajaviheltäjä syö monenlaisia hyönteisiä ja on mahdollista, että myrkky on peräisin eräistä kovakuoriaislajeista, joita lintu syö. == Elinympäristö ja pesiminen == Myrkkypitohuin elinympäristöä ovat Uuden-Guinean trooppiset metsät. Pesä on kuppimainen ja rakennettu köynnösmäisten kasvien kärhistä. Pesä sijaitsee puussa ja tuetaan oksiin. Poikaset kuoriutuvat heinäkuussa ja kehittävät nopeasti aikuismaisen höyhenpuvun. Linnut ruokkivat poikasiaan selkärangattomilla eläimillä ja punaisilla marjoilla. Poikasten vanhempien lisäksi pesää puolustaa myös muutama muu lepattajaviheltäjäyksilö. == Lähteet == Luokka:Kuhankeittäjät
Castellina in Chianti

Castellina in Chianti on italialainen kunta, jossa on vajaat 3 000 asukasta. Se sijaitsee Sienan maakunnassa ja Toscanan hallintoalueella. Sieltä on matkaa Firenzeen noin 35 kilometriä ja Sienaan 15 kilometriä. Castellina in Chiantin kuntaa ympäröivät kunnat ovat: Barberino Val d'Elsa, Castelnuovo Berardenga, Greve in Chianti, Monteriggioni, Poggibonsi, Radda in Chianti ja Tavarnelle Val di Pesa. Sen pinta-ala on noin 100 neliökilometriä ja korkein paikka on 645 metriä merenpinnasta. == Lähteet == Luokka:Sienan maakunnan kunnat
Peittokirjonta

Peittokirjonta eli peittojen kirjominen alkoi Suomessa 1700-luvun lopulla. Päälleommeltuja peittoja käytettiin seinävaatteina, rekipeittoina, makuupeitonpäällisinä, pöytäliinoina ja vainajien paarivaatteina. Kirjotut peitot olivat perheissä perintö- ja arvoesineitä, ja ne kuuluvat nykyäänkin kansanomaisten suomalaisten käsitöiden kansallisaarteisiin. Peittokirjonnassa aiheena ovat geometriset kuviot, kuten ympyrät, neliöt, kolmiot ja ristit sekä puu- ja kasviaiheet. Kuvioiden sommittelussa voidaan erottaa erikseen keskiosa ja reunaosa. Kirjottujen peittojen suunnitteluun kuuluu käytettävien kuviomuotojen valitseminen, kuvioiden sommittelu sekä värien valinta. Peittokirjonnassa kankaana käytetään yleensä mustaa villakangasta. Kirjonnassa käytetään aita-, polveke-, side-, ketju-, varsi-, pykä- ja laakapistoja, joilla rajataan ja täytetään kuvioita. Myös erilaisia kirjottuja ristikkoja käytetään peittämään pohjaa. Kirjontalankana käytetään 2–3-kertaista villalankaa, jonka eri sävyt on saatu alun perin kasvivärjäyksellä. Kirjottujen peittojen kuvioiden sekaan on tapana ollut merkitä tekijän nimikirjaimet ja vuosiluku. == Lähteet == * viitattu 5.2.2010 Luokka:Kirjonta
Avaruuden arvoitukset

Avaruuden arvoitukset () on viisiosainen nuortenkirjasarja, jonka on kirjoittanut ruotsalainen lasten- ja nuortenkirjailija George Johansson. Kirjoista on suomennettu kolme ensimmäistä. Kirjojen nimet ovat Hyvästi maapallo (Uppbrott från jorden, 1979), suomeksi 1981, Uusi kotiplaneetta (Planetjakten, 1980), suomeksi 1982, Tuntematon planeetta (På okänd planet 1982), suomeksi 1983, Datorernas död (1983) ja Barn av Andromeda (1986). Kirjat sijoittuvat sata vuotta ilmestymisaikojaan myöhemmäksi. Ensimmäisessä kirjassa on kertojana päähenkilö Len Renberg, toisissa ulkopuolinen. Kirjasarja julkaistiin uudelleen alkuperäiskielellä 2019-2021 välisenä aikana. Toinen osa, Uusi kotiplaneetta, poistettiin aikaisemmista uusintapainoksista kirjailijan pyynnöstä, mutta tarinan osia on lisätty kolmannen osan, Tuntemattoman planeetan vuoden 2020 painokseen. ==Hyvästi Maapallo== Hyvästi Maapallo -kirjassa Maapallo on aivan erilainen kuin nykyään. Maapallo on saastunut lähes asuinkelvottomaksi, joten lähes kaikki ihmiset asuvat muilla planeetoilla. Vain kourallinen asuu Thulessa Grönlannissa. Morning star -avaruusaluksen kapteeni Len Renberg kohtaa tuntemattoman voiman Omin, joka pyytää häntä muuttamaan jonkun naisen kanssa Andromeda-galaksiin. Renberg ihmettelee, kuinka hän ja joku nainen voisivat sinne päästä. Om kertoo voivansa ajatella heidät sinne, sillä "Avaruudessa ajatus on sekä aikaa että välimatkaa voimakkaampi". Om ajatteleekin Renbergin ja tämän rotellissa (rakettihotellissa) Titanilla tapaaman Amalthean Andromeda-galaksiin. ==Uusi kotiplaneetta== Uusi kotiplaneetta -kirjassa Len ja Amalthea laskeutuvat ihmisiä muistuttavien olentojen asuttamalle ja muutenkin Maata muistuttavalle Terra-planeetalle, joka on kuin Maa 1900-luvulla, Yhdistyneet kansakunnat -nimiseen valtioon, joka muistuttaa Yhdysvaltoja ja jonka kansalaiset ovat ylimielisiä planeetan muita asukkaita kohtaan. He vihaavat erityisesti konwoijeja, ryhmää, jonka ajatukset muistuttavat kommunismia. He tapaavat siellä Polaro Onyxin, joka on joutunut vaikeaan elämäntilanteeseen muun muassa vaikean avioliittonsa takia ja haluaa lähteä Lenin ja Amalthean mukaan. Len ja Amalthea suostuvat tähän, ja Len kutsuu Onyxia "liftariksi". He laskeutuvat toiselle Maata muistuttavalle planeetalle, joka on kuin Maa ennen merkittävien sivilisaatioiden syntymistä. ==Tuntematon planeetta== Tuntematon planeetta -kirjassa Polaro Onyx kuolee Uudessa Maassa, kun Morning Star räjähtää. Len ja Amalthea yrittävät elää alkeellisella kulttuuritasolla. He keksivät uudelleen asioita, jotka maapallolla keksittiin muinaisuudessa. He kohtaavat planeetalla asuvia ihmistä muistuttavia älyllisiä olentoja. Amalthea tulee raskaaksi, ja kun hänen synnyttämisensä aika tulee, yksi näistä olennoista, vanha naaraspuolinen, tulee toimimaan kätilönä. Lapsi on tyttö, jolla on kuusi varvasta kummassakin jalassa. == Lähteet == Luokka:Tieteiskirjasarjat
Androgeenireseptori

Androgeenireseptori (AR) on mieshormonien eli androgeenien vaikutusten välittäjä. Androgeenireseptorista on vain yksi tyyppi ja siihen sitoutuvat sekä testosteroni että dihydrotestosteroni. Osassa soluista testosteroni sitoutuu suoraan reseptoriin, toisissa soluissa testosteroni muuntuu 5-alfa- reduktaasin vaikutuksesta ensin dihydrotestosteroniksi. Androgeenireseptorit vaikuttavat geenien ilmenemiseen, jotka ovat välttämättömiä miestyyppisen fenotyypin kehittymiseen ja säilymiseen. Ihmisen androgeenireseptorin geeni sijaitsee X-kromosomissa: Xq11-12. Tämä tarkoittaa, että miespuolisilla se periytyy aina äidiltä. Androgeenireseptori muistuttaa lähimmin progesteronireseptoria ja progesteroni voi suurissa määrin blokata reseptorin. Ei lainkaan tai vähäisesti toimivat androgeenireseptorit aiheuttavat sairautta nimeltä androgeeni-insensitiivisyys, josta erotetaan useampia muotoja. Kun androgeenireseptori ei kykene lainkaan vastaanottamaan androgeenejä, henkilön fenotyyppi on ulkoisesti aivan naisen kaltainen.https://ghr.nlm.nih.gov/condition/androgen-insensitivity-syndrome ==Katso myös== *Progesteronireseptori *Estrogeenireseptori ==Lähteet== == Aiheesta muualla == *KEGG: Androgen receptor Homo sapiens (human) Luokka:Reseptorit
Jääkiekon maailmanmestaruuskilpailut 1953

Jääkiekon maailmanmestaruuskilpailut 1953 järjestettiin Sveitsissä ja A-sarjaan osallistui vain neljä joukkuetta, sillä Kanada ja Yhdysvallat eivät osallistuneet turnaukseen. Lisäksi Tšekkoslovakia keskeytti kilpailun presidenttinsä, Klement Gottwaldin kuoleman vuoksi. Sveitsin B-maajoukkue otteli B-sarjassa kilpailun ulkopuolisena joukkueena. Neuvostoliiton jääkiekkomaajoukkueen piti tehdä ensi esiintymisensä näissä kisoissa, mutta sen osallistuminen peruuntui tähtipelaaja Vsevolod Bobrovin sairastuttua. Lisäksi Neuvostoliiton johtaja Josif Stalin kuoli juuri ennen turnauksen alkua. Maailmanmestaruuden voitti Ruotsi, hopeaa sai Länsi-Saksa ja pronssia Sveitsi. Saksa oli seuraavan kerran MM-mitaleilla vuonna 2023. Olympialaisissa joukkue saavutti pronssia 1976 ja hopeaa 2018. Sveitsi pääsi seuraavan kerran mitaleille 60 vuotta myöhemmin vuoden 2013 maailmanmestaruuskilpailuissa. == A-sarja == joukkue Ot. V T H Maalit Pst SWE GER SUI TCH 4 4 0 0 38-11 8 8-6 9-2 5-3 4 1 0 3 17-26 2 2-12 2-3 2-11 align=left 4 1 0 3 9-27 2 1-9 3-7 4-9 align=left == B-sarja == Joukkue O V T H Maalit Pts ITA GBR AUT NED FRA align=left 4 4 0 0 24-9 8 3-2 9-5 7-0 5-2 Iso-Britannia 4 3 0 1 21-10 6 3-0 8-4 8-3 align=left 4 2 0 2 18-16 4 8-1 5-3 align=left 4 1 0 3 13-26 2 8-3 align=left 4 0 0 4 11-26 0 B Tuloksia ei huomioitu osana MM- tai EM-kisoja. Tuloksia ei huomioitu osana MM- tai EM-kisoja. Tuloksia ei huomioitu osana MM- tai EM-kisoja. Tuloksia ei huomioitu osana MM- tai EM-kisoja. Tuloksia ei huomioitu osana MM- tai EM-kisoja. Tuloksia ei huomioitu osana MM- tai EM- kisoja. 1-2 1-3 8-2 7-5 7-1 === Mestarijoukkue === Joukkue Pelaajat 1\. SWE Thord Flodqvist, Hans Isaksson, Göte Almqvist, Åke Andersson, Lars Björn, Rune Johansson, Sven Thunman, Hans Tvilling, Stig Tvilling, Göte Blomqvist, Sigurd Bröms, Stig Carlsson, Erik Johansson, Gösta Johansson, Rolf Pettersson, Sven Tumba, Hans Öberg == Lähteet == * http://hockey365.celeonet.fr/hockeyarchives/mondial1953.htm ===Viitteet=== 1953 Luokka:Jääkiekon Euroopan-mestaruuskilpailut Luokka:Vuoden 1953 jääkiekko Luokka:Sveitsin jääkiekko
Herrad Landsbergilainen

Herrad Landsbergilainen (noin 1130 – 25. heinäkuuta 1195) oli elsassilainen nunna ja lähellä Strasbourgia sijainneen Hohenburgin luostarin abbedissa. Hän kirjoitti kuvaensyklopedian Hortus deliciarum (suom. Ilojen puutarha). Herrad syntyi aatelissukuun Landsbergin linnassa noin vuonna 1130 ja liittyi nuorella iällä Hohenburgin luostariin. Herradista tuli luostarin abbedissa vuonna 1167 missä tehtävässä hän pysyi kuolemaansa saakka.Turner, 1911 Herrad aloitti teoksensa Hortus deliciarum kirjoittamisen jo vuonna 1165. Teos on kooste kaikista tuon ajan tieteistä, mukaan lukien teologia. Teos tunnetaan ennen kaikkea laajan kuvituksensa ansiosta: se sisältää tekstin ohella 336 kuvaa, joista monet ovat teologisten, filosofisten ja kirjallisten teemojen symbolisia esityksiä. Kuvat esittävät myös historiallisia aiheita, kirjailijan omia kokemuksia ja tämän luostarisisaria. Teos sisältää lainauksia antiikin ajan kirjailijoilta, ja tekstin oheen on sijoitettu Herradin omaa runoutta. Alkuperäinen teos tuhoutui Strasbourgin kirjaston palossa Saksan–Ranskan sodan aikana vuonna 1870, mutta teksti ja kuvat ovat säilyneet niistä aiemmin tehtyinä kopioina. == Lähteet == * === Viitteet === Luokka:Keskiajan kirjailijat Luokka:Abbedissat Luokka:Vuonna 1130 syntyneet Luokka:Vuonna 1195 kuolleet
Ust-Kulom

Ust-Kulom (, ) on kylä, maalaiskunta ja Ust-Kulomin piirin hallinnollinen keskus Komin tasavallassa Venäjällä. Se sijaitsee Vytšegdan rannalla 189 kilometriä tasavallan pääkaupungista Syktyvkarista itään. Asukkaita kylässä oli 5 500 henkeä (vuonna 2002) ja 5 141 vuoden 2010 väestönlaskennan mukaan. Ust-Kulomin kirkonkylä mainitaan ensimmäisen kerran vuonna 1646. Nimi perustuu Kulom-jokeen, jonka suussa se sijaitsee. 1800-luvulla Ust-Kulom oli volostin ja vuodesta 1921 laajan kihlakunnan keskus. Kihlakuntaan kuuluivat myös nykyiset Troitsko-Petšorskin, Kortkerosin ja Vuktylin piirit sekä Ižman yläjuoksu. Vuonna 1929 perustettiin Ust-Kulomin piiri. Maanteitse noin 20 kilometriä Ust-Kulomin kyläkeskuksen pohjoispuolella Uljanovossa sijaitsee ortodoksisinen Pyhän Kolminaisuuden ja lähetyssaarnaaja Tapani Permiläisen mukaan nimetty luostari (myös: Uljanan luostari, Uljanovon luostari), joka rakennettiin vuonna 1860 paikalle, jossa kylän kirkko sijaitsi aiemmin. ==Lähteet== Luokka:Ust-Kulomin piiri Luokka:Komin tasavallan kylät ja taajamat
Willi Frommelt

Willi Frommelt (s. 18. marraskuuta 1952 Schaan, Liechtenstein) on liechtensteinilainen alppihiihtäjä. Frommelt sai pronssia St. Moritzin 1974 MM-kilpailujen syöksylaskussa. Innsbruckin olympialaisissa 1976 hän saavutti pronssia pujottelussa. Olympiakisojen yhteydessä käydyssä alppiyhdistetyn MM- kilpailussa hän sai hopeaa. Garmisch-Partenkirchenin MM-kisoissa 1978 hän oli suurpujottelussa kolmas. Frommelt sijoittui maailmancupissa parhaimmillaan kolmanneksi Garmisch-Partenkirchenin suurpujottelukilpailussa tammikuussa 1977. Myös hänen veljensä Paul Frommelt on entinen alppihiihtäjä. == Lähteet == Luokka:Liechtensteinilaiset alppihiihtäjät Luokka:Liechtensteinilaiset olympiamitalistit Luokka:Vuonna 1952 syntyneet Luokka:Elävät henkilöt
Uskonto Romaniassa

Romania on sekulaari valtio, eikä sillä ole valtionuskontoa. Kuitenkin selkeä enemmistö maan väestöstä on kristittyjä. Vuoden 2002 väestönlaskennassa 86,7 % väestöstä luokiteltiin Romanian ortodoksiseen kirkkoon kuuluviksi. Muihin kristillisiin suuntauksiin kuuluu katolisuus (4,7 %), kalvinismi (3,7 %), helluntaiseurakunnat (1,5 %) ja Romanian kreikkalais-katolinen kirkko (0,9 %). Romaniassa on myös pieni mutta historiallisesti merkittävä muslimivähemmistö, joka elää pääosin Dobrogeassa ja johon kuului 67 500 henkeä, pääosin turkkilaista syntyperää. Vuoden 2002 väestönlaskennan mukaan maassa oli myös noin 6 000 juutalaista sekä 23 105 sellaista, joilla ei ollut uskontoa tai olivat ateisteja. == Ortodoksisuus == Ortodoksisuus on suurin uskonnollinen suuntaus Romaniassa. Siihen kuului 18 817 975 henkilöä vuoden 2002 väestönlaskennan mukaan, tai 86,7% väestöstä. Kirkossakäynti on kuitenkin huomattavasti alhaisempaa. Syys-lokakuussa 2007 järjestetyn kyselyn mukaan, jossa oli neljä kategoriaa määrittelemään kirkossakäyntiaktiivisuutta Romaniassa (prosenttiosuus koko väestöstä): 38 % käy kirkossa useita kertoja kuukaudessa tai enemmän (joista 7 % viikoittain tai vielä useammin), 20 % käy keskimäärin kuukausittain, 33 % käy ainoastaan kerran tai kaksi vuodessa ja 7 % ei käy kirkossa.Center for Urban and Regional Sociology (CURS), Influența media asupra comportamentului electoral (Mass-media influence on the electoral behavior), September-October 2007 poll; beneficiary: National Audio-Visual Council; sample: 2000 subjects aged 18 (age of majority) or over from homes with TV sets; margin of error: ±2.2%. == Roomalaiskatolisuus == Vuoden 2002 väestönlaskennan mukaan Romaniassa oli 1 028 401 roomalaiskatolista, käsittäen 4,7 % koko väestöstä. Enemmistä roomalaiskatolisista oli unkarilaisia, vaikkakin maassa on myös yli 300 000 romanialaista katolista, pääosin Transilvaniassa. == Kreikkalaiskatolisuus == Vuoden 2002 väestönlaskennan mukaan Romaniassa oli 191 556 kreikkalaiskatolista, jotka muodostivat 0,88 % väestöstä2002 Romanian census official data.. Enemmistö kreikkalaiskatolisista asuu Transilvanian pohjoisosissa. == Protestanttisuus == Vuoden 2002 väestönlaskennan mukaan protestantit kattavat 5,2 % koko väestöstä. Suurimmat suuntaukset ovat Romanian reformoitu kirkko (3,2 %),Recensământ 2002. Rezultate: Populația după religie la recensământul din 2002 helluntailaisuus (1,5 %), baptismi (0,6 %), Seitsemännen päivän adventistit (0,4 %), unitariaarit (0,3 %) ja joukko muita evankelikaalisia ryhmiä. == Islam == Vaikka muslimien määrä Romaniassa on suhteellisen pieni, on sillä 700 vuoden historia Pohjois-Dobrogeassa. Vuoden 2002 väestönlaskennan mukaan 67 566 henkilöä eli 0,3 % kokonaisväestöstä ilmoitti uskonnokseen islamin.Recensământ 2002. Rezultate: Populația după religie at the 2002 Census official site 97 % Romanian muslimeista asuu kahdessa Romanian piirikunnassa Pohjois-Dobrogeassa: 85 % asuu Constanțassa ja 12 % Tulceassa.Adina Șuteu, "Europa merge pe sârmă între islamizare și radicalizare" , in Adevărul 24.1.2008 ==Lähteet== == Aiheesta muualla == *
Paulino Rivero

Paulino Rivero (s. 11. helmikuuta 1952) on espanjalainen Coalición Canarian poliitikko. Hän oli Kanariansaarten aluehallituksen puheenjohtaja vuosina 2007–2015. Parlamento de Canarias. Viitattu 24.9.2018 Rivero oli El Sauzalin pormestari vuosina 1979–2007. == Lähteet == === Viitteet === Luokka:Espanjalaiset poliitikot Luokka:Espanjan puolueiden puheenjohtajat Luokka:Vuonna 1952 syntyneet Luokka:Elävät henkilöt
HMS Vesper

HMS Vesper (viirinumero D55) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa. == Valmistus == Alus tilattiin 30. kesäkuuta 1916 vuosien 1916-1917 laivasto-ohjelman 9. tilauksessa Alexander Stephen and Sonsilta Govanista Glasgow'sta, missä köli laskettiin vuoden lopulla 7. joulukuuta. Alus laskettiin vesille 15. joulukuuta 1917 ja valmistui 20. helmikuuta 1918.Naval-history.net - HMS Vesper == Palvelus == Euroopan sotatoimien päätyttyä alus siirrettiin reserviin. Se sijoitettiin poistolistalle ja alus myytiin 4. maaliskuuta 1947 BISCOlle. Alus saapui maaliskuussa 1948 T. W. Wardille Inverkeithingiin romutettavaksi. ==Lähteet== * * * * * * === Viitteet === Luokka:Kuninkaallisen laivaston V- ja W-luokkien hävittäjät Luokka:Stephenin valmistamat alukset Luokka:Yhdistyneen kuningaskunnan toisen maailmansodan hävittäjät
HMS Vidette

HMS Vidette (viirinumero D48) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa. == Valmistus == Alus tilattiin vuosien 1916-1917 laivasto- ohjelman 9. tilauksessa Alexander Stephen and Sonsilta Govanista Glasgow'sta, missä köli laskettiin 1. helmikuuta 1917. Alus laskettiin vesille 28. helmikuuta 1918 ja valmistui pari kuukautta myöhemmin 27. huhtikuuta.Naval- history.net - HMS Vidette == Palvelus == Euroopan sotatoimien päätyttyä alus poistettiin palveluksesta. Se sijoitettiin 1947 poistolistalle ja myytiin 3. huhtikuuta BISCOlle. Alus saapui vielä samana vuonna hinattuna G. W. Bruntonille Avonmouthiin romutettavaksi. ==Lähteet== * * * * * === Viitteet === Luokka:Kuninkaallisen laivaston V- ja W-luokkien hävittäjät Luokka:Stephenin valmistamat alukset Luokka:Yhdistyneen kuningaskunnan toisen maailmansodan hävittäjät
HMS Vimiera

HMS Vimiera (viirinumero D23) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa. == Valmistus == Alus tilattiin 30. kesäkuuta 1916 vuosien 1916-1917 laivasto-ohjelman 9. tilauksessa Swan Hunter and Wigham Richardsonilta Wallsendistä, missä köli laskettiin lokakuussa. Alus laskettiin vesille 22. kesäkuuta 1917 ja valmistui 19. syyskuuta.Naval-history.net - HMS Vimiera == Palvelus == Alus upposi 9. tammikuuta 1942 osuttuaan miinaan Thamesin suistossa. ==Lähteet== * * * * * === Viitteet === Luokka:Kuninkaallisen laivaston V- ja W-luokkien hävittäjät Luokka:Swan Hunterin valmistamat alukset Luokka:Yhdistyneen kuningaskunnan toisen maailmansodan hävittäjät